2023 9 29
LT
Europos Sąjungos oficialusis leidinys
C 349/23
3.4.
Tausaus vandens vartojimo skatinimo priemonėmis reikia atsižvelgti į visą vandens ciklą ir jos turi apimti tiek kokybės, tiek kiekio aspektus.
Jose turėtų būti atsižvelgiama ne tik geriamojo vandens gavybą ir (arba) suvartojimą, bet ir žiedinio vandens naudojimo (pakartotinio vandens naudojimo) naudą, taip pat turėtų būti ugdomas supratimas, kad vanduo taip pat naudojamas vartojamuose produktuose ir teikiamose paslaugose.
Tai padės privatiems namų ūkiams geriau suprasti savo vartojimo pasirinkimo poveikį vandens išteklių kokybei ir kiekiui savo regione, šalyje ir visame pasaulyje.
Tai taip pat padės piliečiams ugdyti sąmoningumo kultūrą, susijusią su visais jų individualaus vandens vartojimo – tiek buitinio, tiek nebuitinio – aspektais, ir suprasti, kaip efektyviai vartoti vandenį.
Pilietinės visuomenės organizacijų vaidmuo yra labai svarbus padedant piliečiams pasirinkti ir įgyvendinti vartojimo efektyvumo ir veiksmingumo didinimo strategijas. 3.5.
Nors tausus vandens vartojimas yra būtinas visose Europos dalyse, ši būtinybė dar aktualesnė vietovėse, kuriose trūksta vandens arba dažniau pasitaiko sausrų.
Vandens tiekimo sistemos efektyvumas turėtų būti įtrauktas į bendrą strategiją, kad būtų užtikrintas holistinis požiūris.
Galimų sprendimų taip pat reikėtų ieškoti labiau į ateitį orientuotose vandens tiekėjų strategijose, įskaitant tiekimo sistemos rizikos vertinimą ir valdymą, nuotėkio valdymą, alternatyvius vandens šaltinius ir t. t. 3.6.
Nors teoriškai siūloma naudoti daugybę kitų rodiklių parametrų (vandens tema tam labai tinka), reikėtų atsižvelgti į tai, kad ne tik papildomų duomenų paieška, bet ir jų patvirtinimas bei sklaida reikalauja daug darbo.
Ši tolesnė veikla priklauso ne tik Europos centrinių struktūrų, bet ir valstybių narių bei jų atitinkamų agentūrų ar veikiančių bendrovių, kurios ieško ir rengia tokius duomenis, kompetencijai.
Ne visada yra taip, kad papildomo smuiko įtraukimas į jau ir taip didelį orkestrą būtinai pagerins muzikos kokybę.
Todėl, užuot įtraukus naujus rodiklius, geriau kuo geriau išnaudoti esamus.
Briuselis, 2023 m. liepos 12 d.
Europos ekonomikos ir socialinių reikalų komiteto pirmininkas Oliver RÖPKE